Duomu di Barcellona Pozzo di Gotto

Û Duomu di Barcialona-Pizzagottu o Duomu di San Bastianu, oggi nomi esattu cumpletu basilica minuri di San Bastianu, sorgi ntâ piazza Duomu e û prospettu principali spoggi supra â via Roma. È â cchiù granni dî chiesi di Barcialona-Pizzagottu, ntâ pruvincia secunda sulu â cattidrali protumetropolitana di Santa Maria Assunta di Missina. L'ingegneri Barbaro, niputi dî munsignori Barbaro dirigi i travagghi eseguiti dâ ditta Fratelli Cardillo, cullabura â costruzzioni dû Sacrariu di Cristu Re, opira cuntempuranea dû duomu di San Bastianu.

 Cenni ô cultu di San Bastianu 
Û cultu di San Sebastianu o San Bastianu 'ntâ Sicilia risali ô 1300, quannu û martiri di Narbona di uriggini milanisi, ritinutu prutitturi contru î 'pidimii di pesti, favurisci â costruzzioni di nummurusi chiesi. 'Ticchisci a Barsalona, casali a punenti dû cìumi Longanu e frazzioni di Castroreale, attornu ô 1500, succhiantandu û patrunu d'allura San Nicola di Bari. Dopu û 1414 si diffunni a macchia d'ogghiu in seguitu ô rittrovamentu dû simlacru rinvinutu a Marina di Miliddi.

Tattichi militari in usu pressu Egizziani, Persiani, Greci e Rumani ricurriunu ê frecci 'ppi inquinari, avvilinari, cuntaggiari l'obiettivi di cunquista, San Bastianu supravvivi ô sô primu martiriu cchî frecci, 'ppi trasposizzioni assurgi a fijura di prutitturi contru tutti î 'pidimii di cu è 'nfittatu, allegoricamenti î frecci rapprisentunu î 'pidimii chi cogghiunu. Û flagellu dâ pesti nira dilaga ntâ l'isula 'ntô 1347, 1449, 1524, (1575 - 1578) ô nord Italia megghiu cunusciuta comu â pesti di San Carlu Burrumeu muntuata 'ntê Prumissi Sposi, sempri duvuta a guerri, spustamenti e muvimenti di migranti, causa granni straggi specii 'ntâ pruvincia e in particulari modu 'ntâ cìtati di Missina. I pessimi cundizioni igienichi, â scassa prufilassi, l'inesistenti curi sunnu facili mezzu ppâ veicolazzioni dâ fumma 'nfittiva chi si manifesta ntâ tutta a sô virulenza specii 'ntê cìtati di mari ppâ prisenza di porti e i trafici marittimi chê zoni cchiù esposti ô rischiu.

 Â basilica 
In seguitu all'Unioni Amministrativa di Barcillona e Pizzaotto dû 1836 e ô radduppiu dâ pupulazzioni, si renni nicissaria â costruzzioni di un novu tempiu capaci di cuntiniri un maggiur nummiru di fideli, chi rappresenti dignamenti a cumunità cristiana e chi sia puntu di riferimentu storicu, artisticu e riliggiusu dû novu centru costituitu. L'accelerazzioni â rializzazzioni dû proggettu è data dû disastrusu tirrimotu di Missina dû 1908 chi danneggia gravementi û vecchiu duomu di San Bastianu rindendulu inaggibbili 'ppi anni cumprumittenduni a stabbilità, ntô primu tempu dimuliti i patti chi presentunu maggiuri pericolu e puntellatu û tettu, 'ppi nicissità 'mpellenti dû cultu è riapertu, non trascurandu i raggiuni di nascenti sviluppi urbanistici: û vecchiu duomu 'mpidiva di tracciari l'assi viariu custituitu dall'udierna via Roma, naturali sboccu d'accessu â Stazzioni Ferroviaria, puru idda oggi spustata longu û nuovu tracciatu dâ linea a doppiu binariu. Û tempiu primitivu cumpletatu 'ntô 1606 custituiva ccâ Chiesa degli Agonizzanti a latu, û Tiatru Placidu Mandanici distruttu a causa di un incendiu 'ntô 1967, û Monti di Pietà, l'anticu nucliu di Barcillona, finu ai primi dicenni dû 1900 quannu è difinitivamenti dimulitu ccâ conclusioni dû nuovu duomu. Approvazzioni dû proggettu 1° aprili 1931.  

Û 30 giugnu 1931, tramiti accordi e grazzie all'impegnu dû podestà Francesco Bonanno, û sigritariu puliticu dû Fascismu Conte Nicolaci e l'arcivescovu di Missina munsignur Angelo Paino, si risulviu â spigulusa quistioni e vinni firmatu û cuntrattu, a prezzu vantaggiusu tra û rapprisintanti dû viscuvu e i pruprietari pâ cissioni dû terrenu lungu û prolungamentu dâ via Roma ppâ costruzzioni dû duomu. I proprietari fimmatari sunu: û cavaleri Antonino Stilo, Giovanni Stilo, l'avvocatu Arcodaci Sebastiano, û colonnellu Barresi, Antonino Genovesi fu Giuseppe, Giuseppe ed Ernesto Maimone.

Â costruzzioni cuminciata û 25 ìennaru 1932, conchiuduta û 30 uttuvìru 1935, inaugurata û 25 marzu 1936 dall'arcivescuvu di Missina munsignuri Angelo Paino. Â sistemazzioni dâ piazza antistanti timminata ccû l'elevazzioni e â dedicazzioni dû duomu a basilica da patti di S.E. Cardinali Angelo Sodano û 18 sìttemmiru 1992.

 Â facciata 
Mittendusi propriu di frunti â basilica si scopri un'imprissiunanti simigghianza: â facciata richiama chidda dâ basilica di "Sant'Andria della Valle" a Roma ntô Corsu Vittoriu Emanuele. In effetti, ntâ fasi di presentazzioni dû proggettu, l'architettu esponi chiaramenti d'ispirarisi â basilica romana, sia ntô prospettu, sia ppâ pianta dill'edificiu. Ppâ cupula trai funti d'ispirazzioni 'ntâ realizzazzioni dû paisanu missinisi Filippu Juvarra dâ cupula dâ Basilica di Superga. Chiddu chi ppû principianti, û furisteri, l'ammiraturi, è pura cunstatazzioni, all'attenta littura ducumentali e cunformementi a simplici raggiunamenti lijati â storia dill'Architettura, si rileva â giusta miscela di spunti criativi. Â cupula chê custuluni binati dû tempiu turinisi simplificata e alliggirita, addivirrà curunamentu dû "Sacrariu dû Cristu Re" tutalmenti dirivatu dall'impiantu dû Juvarra â cui rializzazzioni û Barbaro ha cullaburatu. Stissa cupula ppû coevu duomu di Barcillona, û quali ppî fumma, stili e dimensioni è simigghianti â cupula dû Duomo Nuovo di Brescia mancanti dî finistruni tundi â basi dâ calotta sferica.

Ntâ rializzazzioni baccialunisi, î tirrazzi chi cummogghiunu î navati latirali, sunnu cchiù lagghi, ampie e ciò pimmittiu l'esecuzzioni di dui ingressi anteriori minuri.

Â facciata ricacca in chiavi mudenna û stili neoclassicu ccû dui oddini suvrapposti di culonni binati surmuntati da capitelli curinzi chi 'ncurnicianu û finistruni, l'ingressu principali e î nicchii laterali. Û corpu dî ottu culonni centrali è leggermenti cchiù sporgenti rispettu ô gruppu laterali, dû gruppu î quattru culonni interni sunnu cchiù avanzati creannu â realizzazzioni di un timpunu spizzatu e a rilievu dû carattiri muvimintatu e dinamicu. Ìntra ô timpanu dû fruntuni un freggiu ornatu da elementi cardinalizzi e festunatu ccû sculpiti nâ palma tra dui liuni. Û stemma e mottu "SOLUS CUM DEO SOLO" pottunu all'ordini di San Paulu. Ingressi e loggia finestra 'ncurniciati fra culonni surmuntati da timpani ad arcu, ad arcu spizzatu e triangulu. Nicchie surmuntati ppî ordini da timpani a triangulu e arcu. Î nicchii dû prospettu principali sunnu stati arricchiti da quattru statui in mammuru opiri di Domenico Farina, rispettivamenti raffiuranti San Pietro, San Paulu, San Franciscu d'Assisi e Santa Catarina di Siena, chi crianu un dilicatu cuntrastu luminosu all'edificiu tra û biancu dû mammuru e î petri pruvenenti dê cavi di Billiemi e dû Comisu.

Supra â pareti interna d'ingressu dall'autu a scindiri e da destra versu sinistra i pitturi a frescu raffiuranti Â Creazzioni, Â cacciata dall'Eden o Peccatu Origginali, Diu e î tavuli dî Cumandamenti, Û Battìju 'ntô Giordanu di Gino Colapietro, rializzati 'ntô 1997.

 Â navata centrali 
L'impiantu basilicali è a cruci latina ccû ampia navata centrali ccû volta a butti arricchita da freggi, rusuni e stucchi, longu î navati latirali a cinqu arcati o campati l'una sunnu sistimati sei altari minuri e dui ingressi latirali.

Û spaziu internu è articulatu ntâ tri navati ppî mezzu di robbusti pilastri supra i quali si aprunu granni archi a tuttu sestu abbelliti da paraste binati. Â navata centrali è longa 25 metri circa dâ controfacciata ô transettu, lagga 16 metri e auta circa 23 metri, visivamenti e acusticamenti è l'elementu architettonicu cchiù 'mpurtanti dâ costruzzioni.

 Â navata destra latu sud 
 Prima campata: 'ntâ pareti è murata l'iscrizzioni di marmuru riproducenti û testu dâ Bolla Pontificia dû Papa Giuvanni Paulu II dicritanti â pubblicazzioni dû 9 novìmmiru 1989. Elevazzioni a basilica û 9 fìvraru 1991. Cirimonia di Dedicazzioni û 18 settemmiru 1992.
 Secunda campata: altari dedicatu â Virgini dill'Agonizzanti, manufattu di mammuru pruvinenti dâ chiesa dill'Agonizzanti (fini seculu XVI - iniziu seculu XVII). Di Filippo Jannelli (1621c. - 1696) custituisci â pala d'altari û dipintu a ogghiu supra tila raffiuranti a Virgini dill'Agonizzanti ritratta fra San Micheli Arcancilu, San Camillu de Lellis e San Giuseppi, annu 1655 (?). Lesene surmutati da timpani spizzati simmetrici ccû stili 'ntirmedia. Raffinatu tabbernaculu culonnatu raffiuranti tempiettu surmuntatu da curuna. 
 Terza campata: Ingressu latu sud.
 Quarta campata: Altari dedicatu ô Patriarca San Giuseppi pruvinenti dô vecchiu duomu (fini seculu XVI - iniziu seculu XVII). Û dipintu San Giuseppe fattu da Santa Rugolo 1942 costituisci â pala d'altari. Lesene surmuntati da timpani spizzati simmetrici ad arcu ccû stili intermedia. Prigivulissimu paliottu di mammuru.
 Quinta campata: Altari dedicatu a Maria Santissima dâ 'Razia coopatruna dâ cìtati pruvienenti dô vecchiu duomu (fini seculu XVI - iniziu seculu XVII). Lesene surmuntati da timpani spizzati simmetrici ad arcu con stili intermedia.

 A navata sinistra latu nord 
 Prima campata: origginariamenti c'era û fonti battesimali uora trasferitu vicinu all'altari maggiuri. Murati ntâ pareti â lapidi cummemorativa attistanti â data d'intitolazzioni 25 Marzu 1936 e chidda di dedicazzioni 8 Giugnu 1986, â lapidi cummemorativa attestanti l'edificazzioni dû duomu ppî opera dill'arcivescuvu di Missina Angelo Paino.
 Seconda campata: Altari dedicatu a Sant'Antoniu di Pàduva di fattura muderna 1940. Lesene surmuntati da timpani spizzati simmetrici ccû stili intermedia.
 Terza campata: Ingressu latu nord.
 Quarta campata: Altari dedicatu ô Trionfu dâ Croci ccû Gesù e Maria pruvinenti dû vecchiu duomu (fini seculu XVI - iniziu seculu XVII). Di Filippo Jannelli (1621c. - 1696) costituisci pala d'altari û dipintu a ogghiu su tila Gesù e Maria e il Trionfu dâ Cruci. Lesene surmuntati da timpani spizzati simmetrici ad arcu ccû stili intermedia. Prigivulissimu paliotto di mammuru.
 Quinta campata: Altari dedicatu ô Sacru Cori di Gesù pruvinenti dû vecchiu duomu (fini seculu XVI - iniziu seculu XVII). Costituitu da una duppia coppia di culonni, chiddi interni prospetticamenti cchiù avanzati surmuntati da timpani spizzati simmetrici.

 Û transettu 
Ntô transettu a sud un mudernu, lineari e suntuosu altari di mammuru in stili classicu opira di Antonino Antonuccio, costituitu da pilastri (lesene) binati e capitelli di stili curinziu surmuntati da timpanu spezzatu simmetricamenti, raccurdatu ccû dui volute versu sutta riggenti un discu surmuntatu da un vasu. Ê lati dâ dinamica trabeazione autri dui vasi, ntâ nicchia incurniciata da lesene e timpanu ad arcu è sabbata a setticentesca statua di lignu di San Bastianu che è puttata in prucissioni. Supra dâ cantoria nâ tila dû seicentu raffìjuranti sceni dâ vita di San Cristofuro. 'Ntâ l'affriscu raffìjuranti â Pisca miraculusa di Gino Colapietro 1994 supra a parete nord dû transettu, î fattizzi dî persunaggi richiamanu i facci di cìtadini fra cui spicca û visu dell'arcipreti cummittenti, tuttu suvrasta tri austeri ma, prigivuli confissiunali opera dill'ebanista lucale Antonio Genovese su disegni di Salvatore Crinò risalenti all'anni '60. 'Ntô un riquadru si può ammirari â tila ccâ Vergini ccû Bambinu e San Franciscu di Gaspare Camarda (1606).

Quattru mosaici raffìjuranti L'Annunciazzioni, Â Natività, L'Adorazzioni dî Magi e Â Presentazzioni di Gesù ô Tempiu di Claudio Traversi cumpletunu û transettu. Di fora sunnu riprudutti î fìjuri di San Nicola di Bari e San Franciscu di Paula ê spaddi, dâ statua in bronzu di San Piu di Pietrelcina, 2001.

 Transettu nord Transettu sud Â Natività L'Annunciazzioni San Nicola di Bari (fora) San Franciscu di Paola (fora) L'Adorazzioni dî Magi Â Prisintazzioni di Gesù ô Tempiu

 L'altari maggiuri 
Supra l'altari maggiuri in marmuru policrumu, a cui sopraelevazzioni raffìjura û fruntuni di un tempiu rumanu ccû duppiu timpanu spezzatu sovrappostu e simmetricu, ccû stili cummemorativa cintrali, û tuttu richiama û stili dû prospettu dâ facciata, fra culonni e capitelli curinzi è 'nsirita â tila raffìjuranti û Martiriu di San Bastianu unni Santa Irene a luttu assiste ô martiriu dû Santu, un'ancidda e San Nicola di Bari 'nginucchiatu, pricidenti prutitturi du Casali di Barsalona, opira di Giacomo Conti 1879. Cumplìtanu â scena â Madonna in Gloria identificata ccâ Madonna 'a Razia coopatruna di Barcillona fra armati di anciuli, chirubini e sirafini, troni e duminazzioni. L'opira di marmuru fu fatta da Salvatore Manganaro direttu da Maria Mento, Angela Mento fu cunchiuduta ntô 1960.
Û Cristu Pantocraturi 'ntô catinu dell'absidi è opira dû barcellunisi Filippo Minolfi realizzata ntô 1984. 
Û duomu sarba diversi tili dû Seicentu e dû Settecentu, supra û latu sinistru dill'altari è espostu un dipintu dill'Ottocentu raffìjuranti a Madonna 'o Carminu e Santi, San Roccu, San Paulinu da Nola e Santa Catarina d'Alessandria di Cesare De Napoli.

 I potti 
L'accessu antieriuri 'ntâ basilica è garantitu da tri potti, un tempu di lignu, chi sunnu stati rimpiazzati ccû puttuni di bronzu.

Û granni puttuni bronzeu dâ navata cintrali opira di Ennio Tesei, ccû placchi raffìjuranti sceni tratti dâ vita di San Bastianu. I sei riquadri 'mmustrunu: Û primu martiriu cchi frecci, Û secundu martiriu ccâ flagellazzioni a morti, î palmi dû martiriu costituisciunu i manigghiuni dill'anti, Î curi di Sant'Ireni, Î pridicazzioni di San Bastianu, Û 'ncontru ccû l'Imperaturi Diocleziano, Â Cloaca Massima, eseguitu 'ntô  1990.

Â potta è surmuntata da un freggiu fistunatu recanti i simbuli dû martiriu: î frecci e relativi curuna e palma.

Û puttuni destru, opira di Giorgio Luzzietti, ccû placchi raffìjuranti Â Pentecosti, L'Ascensioni, Â moltiplicazzioni dî pani e dî pisci , Â pisca miraculusa, Î nozzi di Cana e Â risurrezzioni di Lazzaru.

Il puttuni sinistru, opira di Claudio Traversi, con placchi raffìjuranti sceni dû Diluviu Universali, Î tavuli dâ liggi e û ruvitu ardenti, Â chiesa dî Basiliani, Û vecchiu duomu di San Bastianu, Â nova basilica e na placca didicata a Munsignuri Angelo Paino, ditto Û Ricostrutturi, eseguitu 'ntô 1991.

 A cupula 
Chi sô 16 metri circa di diametru, 8 m d'altizza, ccâ lantirna, a cupula è l'emblema dâ stissa basilica e unu dî simbuli di tutta a cìtati.

A cupula 'ccâ pianta ottagunali si eleva di propozzioni cuntenuti ed è illuminata da otto finestri disposti ntô tamburu e da ottu occhialuni disposti ntâ parti curva ed è curunata da un lantirninu puru iddu a pianta ottagunali.

'Mpoia su un ìjautu tamburu apertu da ottu finistruni rettangulari, separati da altrittanti custuluni definuti ê fora da 'na serii di culonni binati.

Ntê tundi dî pinacchi posti â basi dû tamburu riprudutti i quattru Evangelisti 'ntô 1986 da Filippo Minolfi, ottu vitrati rettangulari supra û tamburu dâ cupula rializzati 'ntê primi anni '90 da Salvatore Gervasi.

 I dimensiuni dâ basilica 
La basilica di San Bastianu è â secunda chiesa cattolica cchiù granni dâ pruvincia di Missina.
Lunghizza massima di fora : 72 mAltizza dâ navata : circa 23 mAltizza dâ cupula: 20 m circa + 10 m û tamburu + 8 m emisferu cupula + lantirna + cruciAltizza navati laterali : 12 mAltizza dâ facciata : 25 mAltizza dû campanili : 32 mLarghizza massima di fora : 39 mLarghizza dû tamburu dâ cupula : 15 mLarghizza dâ navata centrali: 16 mLarghizza dî cappelli : 5 mSuperficii da costruzzioni : 2.000 m² circa cumprinsivi di lucali accessori
Diversi rimaneggiamenti hannu cumpurtatu mudifiche, specii ppî l'elevazzioni a basilica. Scumparsa â primitiva scalinata antiriuri, â balaustra e â canciddata chi spartia û transettu dall'altari maggiuri, â "mensa" misa sutta â cupula ripristinata ccâ mensa altari "versus populum", così comu canciaru disposizzioni amboni e funti battesimali. Â sistemazzioni di alcuni opiri esposti: i tili chi fannu curuna all'altari. Canciati i vecchi vitri ccû vitrati artistichi istoriati. 'Ntô 2000, sunnu stati realizzati â nova Cappella dî Cunfessioni, â Cappella dû Santissimu Sacramentu, riorganizzati completamenti i lucali dâ canonica, dill'uffici parrocchiali e dî disimpegni, ristrutturata a novu â sagristia ccû un novo pavimentu di marmuru e novi armadi, mudificata â disposizzioni dû presbiteriu ccû un novu ambuni, spustatu û funti battesimali e â consolle dill'organu, rializzatu û palcu di lignu ppû coru ntô transettu destru.

 Finestri absidi. "Sacru Cori" supra û latu destru dill'absidi, opira dî fratelli Lindo Grassi e Alessandro Grassi  annu 1970 e "Cori 'Mmaculatu di Maria" supra û latu sinistru dill'absidi, opira di Cupelloni, annu 1992.

 "San Bastianu" ntô finistruni loggia dû pruspettu principali, opira dî fratelli Grassi.

 Finestri navata cintrali. "Â Resurrezzioni", "Â Crocifissioni", "San Tummasu e San Giuda", "San Domenicu e San Franciscu d'Assisi", "Santa Eustochia Calafatu di Messina e Santa Chiara", "Sant'Andria e San Filippu", "San Giacomu e San Bartulumeu", "San Petru e San Paulu", "San Simone e San Matteu", "San Giuvanni e San Mattia", "San Nicola e San Basili", "Sant'Agata e Santa Lucia", opiri di Padre Alberto Farina, annu 1991.

 Finestri tondi cappelli. "Sacru Cori di Gesù", "Madonna di Fatima", "San Giuseppi", "Animi dû Purgatoriu", "Trionfu dâ Cruci", "Sant'Antoniu di Padova", "Ù Spiritu Santu", "San Cristofuru", opiri di Claudio Traversi, annu 1992.

 Finestri tamburu Cupula. Ottu vitrati rettangolari ntô tamburu dâ cupula ad opira di Salvatore Gervasi.

 Finestri navata nord Tundi Altari nord Tundi Altari sud Finestri navata sud Cori Immaculatu di Maria (Absidi)   Sacru Cori di Gesù (Absidi) Â Resurrezzioni (Transettu)   Â Crocifissioni (Transettu) Sant'Agata e Santa Lucia (?) Sacru Cori di Gesù Madonna di Fatima San Nicola e San Basiliu (?) San Giuvanni e San Mattia (?) Û Spiritu Santu San Giuseppi San Simone e San Matteu (?) San Petru e San Paulu (?)   San Giacomu e San Bartolomeu (?) Sant'Andria e San Filippu (?) Sant'Antoniu di Padova L'Animi dû Purgatoriu Santa Eustochia e Santa Chiara (?) San Domenicu e San Franciscu d'Assisi (?) San Cristofuru Trionfu dâ Cruci San Tommasu e San Giuda (?) Martiriu di San Bastianu (Loggia)

 Û coru 
Û presbiteriu di lignu cumpostu da seggi di gustu classicu, realizzatu 'ntô 1985 da Santi Diletti, su disignu di Angela e Maria Mento.

 L'organu 
L'organu dâ basilica fu costruitu dâ ditta Tamburini di Crema 'ntô 1967. I corpi d'organu sunnu dui, situati 'ntê transetti dû coru dâ basilica rispettivamenti in Cornu Epistulae e in Cornu Evangelii, cumpostu da 2760 canni (ubicati 'ntê dui lucali ad angulu tra absidi (canne) e transettu (trombe)), 'na consolle di tri tastieri, 61 tasti, 'nâ pidalera di 32 pidali e 41 rigistri sonori riali. Dopu û strumentu dâ cattidrali di Missina, era all'epuca dill'installazzioni û secondu organu cchiù granni dill'intera pruvincia.

 I campani 
'Ntô 1989 novi nuovi campani dâ funderia Capanni di Catania, a cchiù granni di 109 cm di diametru e perfettamenti accurdati in toni graduali dicriscenti, sostituisciunu i campani dell'anticu duomu; dutati di martellettu a percussioni, i primi tri puru di distesa. A completamentu fu finalmenti rializzatu un 'riloggiu a carillon completu ccû quattru quadranti di 169 cm di diametru l'unu.

 Â sagristia 
'Ntâ sagristia ubbicata arreti l'absidi e comunicanti ccû deambulatoriu e û transettu da tutti e dui i lati sunnu custuditi: û sarcofagu dû filantropu Giovanni Spagnolo (1791); 'nâ statua di mammuru dâ Madonna dû Riposu (fini seculu XVI - iniziu seculu XVII) di stili gaginescu; deci tili a curnici mistilinea dû seculu XVIII ccû sceni dâ vita di San Bastianu; un reliquiariu dû seculu XVIII e un involucru d'organu a intagli lignii dî primi dû seculu XVIII.

 Arcipreti dâ basilica 
L'arciprete è û decanu tra i presbiteri di 'nâ parrocchia, responsabbili ppà curretta esecuzzioni dî duviri 'cclisiastici e ppù stili di vita dî parrini a iddu suttaposti.

 Arcipreti Nunziato Bonsignore â guida dill'arcipritura dal 1914 ô 1941.
 Munsignuri Domenico D'Arrò.
 Munsignuri Salvatore Stracquadaini.
 Munsignuri Francesco Mento (1911 - 2007) â guida dill'arcipritura dal 1958 ô 2001.
 Patri Francesco Farsaci, arcipreti.
 Patri Tindaro Iannello, arcipreti.

 Curiosità 
 Finu ê primi anni dû 1900 duranti î prucissioni dû 20 ìennaru era custumi tirari ciciri contru û simulacru dû Santu comu fumma divozzionali e attu libberatoriu dî piccati, custumanza non cchiù pirmissa dall'autorità 'cclisiastichi. In effetti è cuncissu un fittu lanciu di calia all'inizziu da pricissioni. Autru aspettu antrupulogicu 'ntrinsicu ô gestu è â fumma di ringrazziamentu ppî aviri sfamatu i priggiuneri e i poviri di Roma, nondimenu ppî l'opira evangelizzatrici cundutta a costu dû supremu sacrificiu. .

 Â Ciaurrina: caramella stirata ô ghiovu tipica bacciallunisi cunfezzionata duranti i fistiggiamenti di San Bastianu, a cui preparazzioni o megghiu, l'inizziali stiratura 'a manu dâ pasta di meli, ricorda â tinsioni dill'arcu e û scagghiari di frècci.

 Û brazzu di San Bastianu locuzioni. 'Ntâ basilica è sarbata gilusamenti nâ priziusissima e inestimabili riliquia chi cunsisti nell'ossu dill'avambrazzu dû santu bimartiri ditta û Brazzu di San Bastianu, riliquia spissu citata in ditti lucali comu Ci voli u brazzu di San Bastianu!, santu 'nvucatu in un mumentu unni fussi prupiziu l'ausiliu 'mpurtanti e risolutivu.

 Galliria mmàggini 

 Noti 

 Lijami di fora 

 Situ ufficiali dill'arcidiocesi di Missina - Lipari - Santa Lucia del Mela

Catigurìa:Architittura di Sicilia